Diari Oficial de la Generalitat Valenciana


Sumari del DOGV 3191, del 25-02-1998 (1998/1042)

ACORD de 23 de juliol de 1997, de la Comissió Territorial d’Urbanisme de València, relatiu al Pla Especial de la Ronda Sud del Pla General d’Almàssera.
-------------------------------------------------------------------------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1042


Data del document
:   23-07-1997

Organisme emissor


Tipus de document
:   Acord

ACORD de 23 de juliol de 1997, de la Comissió Territorial d'Urbanisme de València, relatiu al Pla Especial de la Ronda Sud del Pla General d'Almàssera. [1998/A1042]
  
Vist l'expedient tramés per l'Ajuntament d'Almàssera, relatiu al Pla Especial de la Ronda Sud del Pla General, i de conformitat amb els següents
  
Antecedents de fet
  
Primer
  
L'expedient va ser sotmés a informació pública el 30 de gener de 1997 i, després del pertinent període d'informació pública, durant el qual no es van presentar al·legacions, va ser aprovat, provisionalment, per l'Ajuntament en ple en la sessió d'11 d'abril de 1997. Va tenir entrada en el Registre de la Comissió Territorial d'Urbanisme de València amb data 30 d'abril del mateix any.
  
Segon
  
El projecte consta d'una memòria, plànols d'informació i d'ordenació, normes urbanístiques i estudi d'impacte ambiental, per la qual compleix el que estableix l'article 27 de la Llei Reguladora de l'Activitat Urbanística.
  
Tercer
  
Amb data 16 de juny de 1997 (data d'entrada en el Registre de la Comissió Territorial d'Urbanisme de València el 24 de juny de 1997), va emetre una declaració d'impacte ambiental favorable el director general per al Desenvolupament Sostenible de la Conselleria de Medi Ambient.
  
Quart
  
En l'expedient tramés per l'Ajuntament consta que s'ha emés un informe favorable del Consell Metropolità de l'Horta, de 19 de maig de 1997.
  
Cinqué
  
Almàssera té el Pla General d'Ordenació Urbana aprovat definitivament per la Comissió Territorial d'Urbanisme de València, en la sessió celebrada el 24 de gener de 1991. Fins ara se n'han tramitat cinc modificacions, així com dos plans parcials (d'ús residencial i industrial) aprovats definitivament en els anys 1993 i 1995.
  
Sobre la modificació del Pla Especial Ronda Sud del Pla General d'Ordenació Urbana d'Almàssera va emetre un informe la Comissió Informativa en la sessió de 19 de juny de 1997.
  
El director general d'Urbanisme i d'Ordenació Territorial, amb data 23 de juny de 1997, va emetre un informe favorable respecte de la modificació de referència, el qual va traslladar a l'Ajuntament.
  
Sisé
  
La Comissió Informativa de la Comissió Territorial d'Urbanisme de València, en la sessió de 17 de juliol de 1997, va emetre un informe relatiu al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
L'objecte d'aquest pla especial és completar les determinacions del Pla General d'Ordenació Urbana i definir, en sòl classificat com a no urbanitzable, les infrastructures de comunicacions (SGC-6) que resolguen de forma integral la connexió entre l'antiga carretera nacional 340 amb l'autovia A7-E6 València - Puçol a través del camí del Mar i amb el camí de les Vinyes.
  
En vista de la documentació presentada, no hi ha inconvenients urbanístics per a l'aprovació, si bé s'haurà d'especificar el caràcter estructural d'aquest element viari. Com a apreciació de futur, s'ha de tenir en compte la pressió que amb la realització d'aquesta obra es produirà en l'espai intersticial que quedarà entre el nou element viari i la via fèrria (FGV València - Rafelbunyol), ja que qualsevol consideració sobre aquest sòl obligaria a revisar el planejament vigent.
  
Tercer
  
La Comissió Territorial d'Urbanisme és l'òrgan competent per a emetre un dictamen resolutori sobre l'aprovació definitiva dels plans especials de municipis de menys de 50.000 habitants, de conformitat amb el que estableix l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha dit anteriorment, la Comissió Territorial d'Urbanisme, en la sessió de 23 de juliol de 1997,
  
ACORDA
  
Aprovar definitivament el Pla Especial de la Ronda Sud d'Almàssera.
  
L'Ajuntament d'Almàssera haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.
  
Tot això, sense perjudici que es puga interposar qualsevol altre recurs que es considere oportú.
  
València, 23 de juliol de 1997.- El secretari de la Comissió Territorial d'Urbanisme: José Manuel Palau Navarro.
  
Conselleria d'Obres Públiques,